 Dhinaca kale Wasiirka Arrimaha Dibada ee Jabuuti, Maxamuud Cali Yuusuf oo isna faah-faahiyey arrimaha lagu soo qaaday shirkaasi ayaa ydhi Madaxweynaha Somaliland booqashada uu ku yimi Jabuuti waxay tilmaan iyo tusaale u tahay horta qadarinta ay labada shacab isu qabaan iyo kolkii la doortay madaxweynaha Somaliland ka dib booqashada ugu horaysa ee uu dibada ugu baxay inuu ku yimi Jabuuti kuna soo booqday, taasi waxay na tusaysaa inuu xidhiidhka labada dal yahay xidhiidh aad u fiican oo mustaqbalkiisuna fiican yahay, siduu walaalkay Sacad sheegayba labada dal waxay doonayaan iskaashi badan inay hirgeliyaan, iskaashigaasina ku adeeg bulsho maahee ku dhaqaale oo fiican ayaa maanta noo muuqda, kolkaa waxyaalo badan baanu wadaagnaa, oo ay ka mid tahay badda, dhulka, iyo ganacsiga, waxa kale oo laga hadlay xuduudaha sidii si fiican laysugu furi ahaa iyo sidii labada dadweyne uga talaabi lahaayeen xuduudahaa waa laga wada xaajooday. 